După un an de școală online, elevii vor resimții emoțiile examenelor. Când au loc simulările pentru Evaluarea Națională și BAC.
22-25 martie: simularea Bacalaureatului. 29-31 martie: simulările Evaluării Naționale. Pe site-ul CNPEE se vor posta teste de antrenament.
După un an de școală online, elevii au ocazia să se obișnuiască cu emoția examenelor care vin. Simulările pentru Evaluarea Națională și Bacalaureat vor avea loc la finalul lunii martie. Se vor ține fizic, la fel ca examenele. Unii elevi au dat deja simulări, dar de acasă.Andrei Mareș este în clasa a 8-a și simte că acest lucru l-a ajutat mult."Școala noastră a mai organizat simulări și în lunile trecute și consideră că e o pregătire foarte bună pentru Evaluarea Națională. Mă simt emoționat pentru ce se va întâmpla în martie deoarece va fi cu două luni înainte de examen și așteptările vor fi să iau o notă asemănătoare cu cea pe care o voi lua la examen.", spune Andrei.Rareș Voicu este președintele Consiliului Național al Elevilor și anul acesta va da BAC-ul."Colegii noștri au nevoie de un pic de exercițiu, au nevoie să ia contact cu noțiunea de examen și până la urmă este și o evaluare a cunoștințelor. Și eu sunt în clasa a 12-a și nu am avut niciun fel de contact cu atmosfera de examen, cu subiectele.", spune Rareș.Marcel Bartic este profesor de istorie și a organizat și el simulări de examen online.Cu toate astea nu e sigur că elevii sunt pregătiți pentru cele din martie."Va fi un examen interesant și pentru noi ca sistem, ce am reușit noi să facem într-un an de pandemie. Notele elevilor nu vor fi doar ale lor, vor fi și ale noastre.", a menționat Marcel Batic.Simularea pentru examenul de Bacalaureat va avea loc în perioada 22-25 martie, iar cea la Evaluarea Națională în perioada 29-31 martie.Evaluarea NaționalăBacalaureat.